గోదావరి
గోదావరి నది భారత దేశములో గంగ, సింధు తరువాత అతి పెద్ద నది. ఇది మహారాష్ట్ర లోని నాసిక్ దగ్గరలోని త్రయంబకంలో, అరేబియా సముద్రానికి 80 కిలో మీటర్ల దూరంలో జన్మించి,నిజామాబాదు జిల్లా రెంజల్ మండలం కందకూర్తి వద్ద తెలంగాణలోకి ప్రవేశిస్తుంది. ఆ తర్వాత ఆదిలాబాదు,కరీంనగర్, ఖమ్మం జిల్లాల గుండా ప్రవహించి ఆంధ్ర ప్రదేశ్ లోనికి ప్రవేశించి తూర్పు గోదావరి మరియు పశ్చిమ గోదావరి జిల్లాల గుండా ప్రవహించి బంగాళా ఖాతములో సంగమిస్తుంది. గోదావరి నది మొత్తం పొడవు 1465 కిలోమీర్లు . ఈ నది ఒడ్డున చాలా ప్రఖ్యాత పుణ్యక్షేత్రములు మరియు పట్టణములు ఉన్నాయి. భద్రాచలము, రాజమండ్రి వంటివి కొన్ని. ధవళేశ్వరం దగ్గర అఖండ గోదావరి (గౌతమి) ఏడు పాయలుగా చీలుతుంది. అది గౌతమి, వశిష్ఠ, వైనతేయ, ఆత్రేయ, భరద్వాజ, తుల్యభాగ మరియు కశ్యప. ఇందులో, గౌతమి, వశిష్ఠ, వైనతేయలు మాత్రమే ప్రవహించే నదులు. మిగిలినవి అంతర్వాహిని లు. ఆ పాయలు సప్తర్షుల పేర్ల మీద పిలువబడుతున్నాయి.
రాజమండ్రి రైల్వే స్టేషను
గోదావరి ఆనకట్ట నిర్మాణం రైల్వే సుమారు 1845 సం.లో రాజమండ్రి వద్ద దవళేశ్వరం ఆనకట్ట నిర్మాణం కోసం సామానులు రవాణా కోసం ఉపయోగించారు. ప్రాజెక్ట్ 1852 సం.లో పూర్తయింది మరియు రైల్వే మూతపడింది. 1893 మరియు 1896 సం.ల మధ్య, విజయవాడ, కటక్ మధ్య ఈస్ట్ కోస్ట్ రాష్ట్రం రైల్వే వారిచే 1,288 కిమీ (800 మైళ్ళు), ట్రాఫిక్ కోసం తెరవబడింది. 1897 సం.లో ఓల్డ్ గోదావరి వంతెన నిర్మాణం జరిగింది. 
1899 సం.లో రైళ్లు సరాసరి నడిచేందుకు విజయవాడ-మద్రాసు లింక్ నిర్మాణం పూర్తి ఆయ్యింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేరు నుండి విజయవాడ వరకు) 1901 సం.లో మద్రాస్ రైల్వే వారు హస్తగతం చేసుకున్నారు.